

ประกาศองค์การบริหารส่วนตำบลท่าแยก

เรื่อง นโยบายการบริหารทรัพยากรบุคคล

...................................................................

 ตามพระราชบัญญัติข้อมูลข่าวสารราชการ พ.ศ.2550 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2556 เพื่อการรับรองภารกิจตามแผนการปฏิรูปประเทศและยุทธศาสตร์แห่งชาติ 20 ปี (พ.ศ.2561-2580) รวมทั้งเพื่อให้สอดคล้องกับการประเมินคุณธรรมและความโปร่งใสในการดำเนินการดำเนินการงานของหน่วยงานภาครัฐ (Integrity and Transparency Assessment : ITA)

 ดังนั้น เพื่อเป็นการพัฒนาศักยภาพบุคลากร ให้มีความพร้อมและสามารถปฏิบัติงานได้อย่างมีประสิทธิภาพและประสิทธิผล องค์การบริหารส่วนตำบลท่าแยก จึงกำหนดนโยบายการบริหารทรัพยากรบุคคลเพื่อใช้เป็นแนวทางการบริหารงานทรัพยากรบุคคล ขององค์การบริหารส่วนตำบลท่าแยก ดังนี้

1. **ด้านการสรรหา**

 สำนักปลัด องค์การบริหารส่วนตำบลท่าแยก ต้องดำเนินการวางแผนกำลังคน สรรหาบุคคลตามคุณลักษณะในมาตรฐานกำหนดตำแหน่ง และเลือกสรรบุคคลที่เป็นคนดีมีความสามารถ เพื่อปฏิบัติงานตามภารกิจอำนาจหน้าที่ขององค์การบริหารส่วนตำบลท่าแยก ดังนี้

 1.1 จัดทำแผนอัตรากำลัง 3 ปี เพื่อใช้ในการกำหนดโครงสร้างและกรอบแผนอัตรากำลังที่รับรองภารกิจขององค์การบริหารส่วนตำบลท่าแยก

 1.2 จัดทำและดำเนินการสรรหาข้าราชการ และพนักงานจ้างให้ทันต่อการเปลี่ยนแปลงหรือทดแทนอัตรากำลังที่ลาออก หรือโอนย้าย โดยมุ่งเน้นให้มีอัตราว่างไม่เกินร้อยละ 15 ของอัตรากำลังทั้งหมด

 1.3 การรับบรรจุและแต่งตั้งบุคคลเข้ารับราชการหรือประกาศรับโอนย้าย พนักงานส่วนท้องถิ่น มาดำรงตำแหน่งที่ว่าง โดยการเผยแพร่ประชาสัมพันธ์ทางเว็ปไซต์ของหน่วยงาน และประชาสัมพันธ์ไปยังหน่วยงานภายนอก เพื่อการรับรู้และเข้าถึงกลุ่มเป้าหมายได้อย่างมีประสิทธิภาพ

 1.4 แต่งตั้งคณะกรรมการในการสรรหาและเสือกสรร เพื่อให้การดำเนินงานการสรรหาและเลือกสรรผู้ที่มีความรู้ ความสามารถ และเป็นผู้ที่มีความประพฤติดี สอดคล้องตามภารกิจของหน่วยงาน

 1.5 การคัดเลือกบุคคลเพื่อเลื่อนระดับตำแหน่งที่สูงขึ้น ต้องปฏิบัติโดยความเป็นธรรมเสมอภาค และยุติธรรม เพื่อให้ได้บุคคลที่มีความรู้ความสามารถ เหมาะสมตำแหน่ง

1. **ด้านการพัฒนา**

 สำนักปลัด องค์การบริหารส่วนตำบลท่าแยก ต้องดำเนินการวางแผนพัฒนาบุคคลเพื่อพัฒนาความรู้ ทักษะ และสมรรถนะแต่ละตำแหน่ง ของพนักงานส่วนตำบล ให้มีผลการปฏิบัติงานที่มีผลสัมฤทธิ์สูงตามมาตรฐานกำหนดตำแหน่งโดยใช้เครื่องมือที่หลากหลายในการพัฒนาบุคลากรได้อย่างมีประสิทธิภาพ จนบรรลุเป้าหมายประสงค์นโยบายขององค์การบริหารส่วนตำบลท่าแยก และระดับชาติ ตามแนวทางการปฏิบัติ ดังนี้

 2.1การจัดทำแผนพัฒนาบุคลากรประจำปี และดำเนินการตามแผน ให้สอดคล้องตามความจำเป็น และความต้องการในการพัฒนาบุคลากรในหน่วยงาน

* 1. กำหนดเส้นทางการพัฒนาบุคลากร เพื่อเป็นกรอบในการพัฒนาบุคลากรแต่ละตำแหน่ง

 2.3 สร้างความรู้เฉพาะด้านตามสายงาน เพื่อให้เกิดประสิทธิภาพในการปฏิบัติงาน

 2.4 ดำเนินการประเมินข้าราชการส่วนท้องถิ่น ตามเกณฑ์มาตรฐานกำหนดตำแหน่ง 1 ในด้านความรู้ทักษะ และสมรรถนะ

 2.5 ดำเนินการประเมินความพึงพอใจของบุคลากร ที่มีต่อการพัฒนาบุคลากรทุกส่วนราชการ

1. **ด้านการธำรง รักษาไว้ และแรงจูงใจ**

 สำนักปลัด องค์การบริหารส่วนตำบลท่าแยก ต้องดำเนินการวางแผนด้านการบริหารทรัพยากรบุคคล เพื่อการพัฒนาคุณภาพชีวิตที่ดีในการดำเนินการทำงาน เช่น แผนความก้าวหน้าในสายงาน การประเมินผลการปฏิบัติราชการ บำเหน็จความดีความชอบ เงินประโยชน์ตอบแทนอื่นเป็นกรณีพิเศษอันมีลักษณะเป็นเงินรางวัลประจำปี สำหรับพนักงานส่วนตำบล ลูกจ้าง และพนักงานจ้างขององค์การบริหารส่วนตำบล การพัฒนาระบบระบบข้อมูลบุคลากร สภาพแวดล้อมมนการทำงาน ความปลอดภัยในการทำงาน การมีส่วนร่วมมนการเสนอความคิดพัฒนาองค์กร การยกย่อง ชมเชย เจ้าหน้าที่ที่ปฏิบัติงานดีเด่น หรือสร้างคุณประโยชน์ที่ดีต่อองค์การบริหารส่วนตำบลท่าแยกและสาธารณะชน เพื่อเป็นการสร้างแรงจูงใจในการปฏิบัติงานของบุคลากร และเกิดความผูกผันต่อองค์การบริหารส่วนตำบลท่าแยก โดยมีแนวทางปฏิบัติ ดังนี้ ประชาสัมพันธ์และเผยแพร่เส้นทางความก้าวหน้าในสายงานของแต่ละตำแหน่ง

 3.1 ประชาสัมพันธ์และเผยแพร่เส้นทางความก้าวหน้าในสายงานแต่ละตำแหน่ง

 3.2 ดำเนินการบันทึก แก้ไข ปรับปรุง ข้อมูลบุคลากรในระบบศูนย์ข้อมูลบุคลากรท้องถิ่นแห่งชาติ ครบถ้วน และเป็นปัจจุบัน

 3.3 จัดให้มีกระบวนการประเมินผลการปฏิบัติงานราชการ ที่เป็นธรรม มีความเสมอภาคและสามารถตรวจสอบได้

 3.4 จัดทำให้มีการพิจารณาความดีความชอบ ตามผลการปฏิบัติหน้าที่ราชการอย่างเป็นธรรมเสมอภาค และสามารถตรวจสอบได้

 3.5 ดำเนินการพิจารณาความดีความชอบการปฏิบัติหน้าที่ราชการประจำปี โดยดำเนินพิจารณาเบิกจ่ายเงินประโยชน์ตอบแทนอื่นเป็นกรณีพิเศษอันมีลักษณะเป็นเงินรางวัลประจำปีสำหรับพนักงานจ้างส่วนตำบล ลูกข้าง และพนักงานจ้างขององค์การบริหารส่วนตำบลท่าแยก และยกย่องชมเชย แก่บุคลากรดีเด่น ด้านการปฏิบัติงานและคุณประโยชน์ต่อสาธารณชน

 3.6 จัดให้มีการพัฒนาคุณภาพชีวิตที่ดีแก่บุคลากร ในด้านสภาพแวดล้อมการทำงาน ด้านความปลอดภัยฝนการทำงาน ด้านการมีส่วนร่วมในการทำงาน

**4. ด้านคุณธรรม จริยธรรม และวินัยราชการ**

4.1แจ้งให้บุคลากรในองค์การบริหารส่วนตำบลท่าแยก รับทราบถึงประมวลจริยธรรมของข้าราชการ ลูกจ้างประจำ และพนักงานจ้างขององค์การบริหารส่วนตำบลท่าแยก รวมทั้งข้อบังคับองค์การบริหารส่วนตำบลท่าแยก

4.2 ให้ผู้บังคับบัญชา มอบหมายงานแก่ผู้ใต้บังคับบัญชาอย่างเป็นธรรม ไม่เลือกปฏิบัติรวมถึงการควบคุม กำกับ ดูแลผู้ใต้บังคับบัญชาให้ปฏิบัติงานตามหลักเกณฑ์ แนวทางตามระเบียบหนังสือสั่งการและกฎหมายที่เกี่ยงข้อง

 4.3 ส่งเสริมให้บุคลากรปฏิบัติงานตามแผนการเสริมสร้างมาตรฐาน วินัยคุณธรรม จริยธรรมและป้องกันการทุจริต ประจำปีงบประมาณ พ.ศ.2564

 ทั้งนี้ ในการเจ้าหน้าที่ สำนักปลัดองค์การบริหารส่วนตำบลท่าแยก ดำเนินการรายงานผลการดำเนินงานตามนโยบายการบริหารทรัพยากรบุคคลดังนี้

 ครั้งที่ 1 รอบ 6 เดือน (ภายในวันทำการของเดือนเมษายน)

 ครั้งที่ 2 รอบ 12 เดือน (ภายในวันทำการสุดท้ายของเดือนตุลาคม)

 จึงประกาศให้ทราบโดยทั่วกัน

 ประกาศ ณ วันที่ 21 กุมภาพันธ์ พ.ศ. 2565



 (นายชูชาติ ดัดงาม)

 นายกองค์การบริหารส่วนตำบลท่าแยก